Avocatul mai are la dispoziție o cale de atac, respectiv dreptul de apel în termen de 5 zile de la pronunțarea sentinței. Apelul se va face tot la Judecătoria din Vaslui.

Militanții pentru mediu spun că măsurile de îngrădire a dreptului la libera circulați și a dreptului de proprietate pe terenul comunei Pungești sunt abuzive și încalcă directivele Consiliului Europei, precum și Constituția României.

De mai bine de o săptămână, comuna a devenit cea mai păzită localitate din România. Zeci de echipaje de jandarmi și polițiști patrulează pe străzi și prin păduri, pentru a menține ordinea publică. Au ordin să verifice fiecare mașină și să legitimeze persoanele care tranzitează comuna Pungești.